**Tájékoztató az államilag támogatott háziorvostan szakképzésre történő jelentkezés módjáról és a rendszerbevételi eljárásáról**

A Debreceni Egyetem **háziorvostan szakmára** államilag támogatott **rezidens helyeket** hirdet meg.

***Jelentkezési lapok benyújtási határideje: 2022. december 2.***

/A felvételt nyert támogatott rezidensek bérét, és az egyéb támogatásokat a szakképzés teljes ideje alatt a Minisztérium biztosítja/

***Tisztelt Jelentkező!***

A régiónkban meghirdetésre került ***háziorvostan*** szakképzési rendszerbe való bekerülés módjáról az alábbiakban szeretnénk tájékoztatni Önt:

**Az államilag támogatott rendszerbe** való bekerülésnek továbbra is feltétele egy rendszerbevételi eljáráson való részvétel, ezért kérjük, hogy amennyiben államilag támogatott helyre jelentkezik, kövesse a következőkben leírt lépéseket. A szakképzés iránt érdeklődő orvosok a folyamatos továbbképzést kezelő **OFTEX** portálon használatos **belépési névvel és jelszóval** léphetnek be a RENY portálra. A diplomával nem rendelkező érdeklődő hallgatóknak, pedig a következő lépéseket kell végrehajtania:

1. Küldjön egy **e-mailt** a reny.felveteli@gmail.com címre **a következő szöveggel**:

„Szeretnék pályázatot benyújtani a háziorvostan rezidens álláshelyre.

Nevem: ……………………………………………………………………………

Az orvosi egyetem neve, ahol tanulmányaimat végeztem/végzem: ………………………………………

Végzés éve: ………………………………………………….”

2. Fenti e-mailre válaszként egy **ellenőrző kódot** fog kapni. (Amennyiben három napon belül a kód nem érkezik meg e-mail címére, szíveskedjen ezt az 52/258 004 vagy a 52/258 014 telefonszámon jelezni.)

 3. Az ellenőrző kód birtokában **regisztrálja magát** a [www.reny.hu](http://www.reny.hu) felületen a regisztráció/orvostanhallgató menüpontban. Belépési nevét saját maga adhatja meg. Sikeres regisztráció esetén e-mailben meg fogja kapni a belépéshez szükséges **jelszavát**.

4. Kérjük belépési neve és jelszava begépelésével **lépjen be** a [www.reny.hu](http://www.reny.hu) felületre. Válassza a **„Szakképzés előtt”** menüpontot.

1. A **„Profilom”** alpontban nyissa meg a **„Személyes adatok”** fület, és töltse ki a kért adatokkal.
2. Az **„Irat”** fülön töltse fel (**szkennelve**, ne fotózva!) az alábbi dokumentumokat:
	* személyi igazolvány
	* kitöltött jelentkezési lap ( a jelentkezési lap a mellékletben található)
	* nyelvvizsga bizonyítványok (minden bizonyítványát külön)
	* orvosi/fogorvosi diploma (ha már van)
	* önéletrajz
	* hitelesített index másolat (Tanulmányi Osztály adja ki)
	* többletpontra jogosító tevékenységek igazolása
3. Amennyiben szakképzésben vesz részt, vagy vett már részt, töltse ki a **„Megkezdett szakképzések”** fület is.
4. A „Szakképzés előtt” menüpontból válassza a **„Keretszámok”** alpontot. Klikkeljen a Debreceni Egyetem ÁOK DH Szak-és Továbbképzési Központra. A bal oldali menüben klikkeljen a **„Jelentkezés”**-re.

A lenyíló menüből **válassza ki a háziorvostan szakirányt.**

Kattintson az **„Adatok tárolása”** gombra.

A határidőn túl beérkező, vagy hiányosan benyújtott jelentkezési lapot nem áll módunkban elfogadni. Felhívjuk szíves figyelmét, hogy ez a jelentkezési lap csak a DE szakképzésére való jelentkezésre szolgál, amennyiben más felsőoktatási intézménybe kíván jelentkezni, úgy keresse meg az illetékes egyetem Szak- és Továbbképzési Központját, illetve honlapját.

A *Jelentkezési lapnak* tartalmaznia kell a Rendszerbevételi Eljárást lebonyolító Bizottság számára a hozott- és többletpontok számát, amelyet kérjük, hogy gondosan számoljon ki és írjon be.

Az indexmásolatok hitelesítését az oklevelet kiállító felsőoktatási intézmények Tanulmányi Osztályai végzik, külföldön kiállított oklevél esetén az indexmásolat hitelesített fordítását fogadjuk el.

A rendszerbevételi interjú **2022.12. 06-án kedden**  kerül megrendezésre.

A meghallgatás helye: DE ÁOK Családorvosi és Foglalkozás-egészségügyi Tanszék, Könyvtár
A meghallgatás időpontja:2022.12.06.13 óra

Kérjük, hogy a **szakmai interjúra hozza magával** **személyi igazolványát**. A Debreceni Egyetem Általános Orvostudományi Kar rendszerbevételi eljárásának teljes szabályzata a <http://aok.unideb.hu/hu/oktatas_szak_es_tovabb.htm> web oldalon, vagy a reny.hu portálon tekinthető meg.

Amennyiben a jelentkezési lap kitöltésével, a portál használatával illetve a rendszerbevételi eljárással kapcsolatban kérdések merülnek fel Önben kérjük, keresse DE ÁOH DH Szak- és Továbbképzési Központját az alábbi elérhetőségeken: e-mail: kerekgy@med.unideb.hu; orvos.gabriella@med.unideb.hu telefonszám: 52/258-004; 52/258-035.

Amennyiben nem Egyetemünkre kíván jelentkezni, kérjük, hogy keresse fel az adott régió felsőoktatási intézményének Szak- és Továbbképzési Központját.

Szakképzéséhez sok sikert kívánunk!

Üdvözlettel:

 Dr. Szegedi Andrea.s.k. Dr. Kerékgyártó Csilla s.k.

 egyetemi tanár szak- és továbbképzési szaktanácsadó

 szak- és továbbképzésidékánhelyettes Debreceni Egyetem ÁOK

 Debreceni Egyetem ÁOK

Debrecen, 2022.11.15.